b'\n_START_ARTICLE_\nRum\n_START_PARAGRAPH_\nRum je destilirana alkoholna pija\xc4\x8da, izdelana iz melase sladkornega trsa. Destilat je po navadi staran v sodih. \xc4\x8ceprav rum pridelujejo tudi Avstraliji, Indiji, na Kubi, R\xc3\xa9unionu in drugje, je glavnina ruma pridelanega na Karibskih otokih, pa tudi ob reki Demerara v Ju\xc5\xbeni Ameriki. Rum je pomemben del kulture na mnogih Karibskih otokih, povezuje pa se ga tudi z angle\xc5\xa1ko kraljevo mornarico in s piratstvom.\n_START_SECTION_\nIzvor imena\n_START_PARAGRAPH_\nIzvor imena rum je nejasen. Po splo\xc5\xa1ni teoriji naj bi ime prihajalo iz besede rumbullion, kar pomeni\xc2\xa0\xc2\xbbizbruh razburjenja\xc2\xab. Druga teorija je, da ime izhaja od velikih nizozemskih kozarcev imenovanih rummers. Ime je v splo\xc5\xa1no rabo pri\xc5\xa1lo maja 1657, ko je vrhovno sodi\xc5\xa1\xc4\x8de Massachusettsa prodajanje mo\xc4\x8dnega likerja\xc2\xa0\xc2\xbbpoznanega kot rumme, mo\xc4\x8dna voda, vino, brandy itn.,\xc2\xab\xc2\xa0razglasilo za ilegalno.\n_START_SECTION_\nStaranje\n_START_PARAGRAPH_\nRum se razlikuje od ostalih pija\xc4\x8d iz sladkornega trsa z dolgim staranjem v lesenih sodih, tako kot viski in gin. Z dalj\xc5\xa1anjem staranja se izbolj\xc5\xa1a aroma in zmanj\xc5\xa1a dele\xc5\xbe ne\xc4\x8disto\xc4\x8d. Stranski efekt je najprej rumena, nato pa rjava barva. Vendar barva \xc5\xa1e ne ka\xc5\xbee kvalitete ruma. Veliko proizvajalcev barva rum z barvilom iz sladkorja, prav tako pa nekaterim vrstam, ki so starane v sodih s filtracijo, odvzamejo barvo. Skladi\xc5\xa1\xc4\x8denje v kovinskih rezervoarjih ne povzro\xc4\x8di staranja.'